সাহেব আলীর বিস্মিত স্বর, কেরে? মোন্তাজ। কামডা কী হেইডা তো কইবেন! সাহেব আলী চারপাশ দেখে নিয়ে ফিসফিস গলায় জবাব দিয়েছিল, কি আবার, খুন। খুন করবি মাস্টররে। সে দাঁতে দাঁত চেপে ধরে অপেক্ষা করেছে। একবার বলতে যাচ্ছিল, কাজটা করতে পারবে না। কিন্তু চুপ রইল। টাকার দরকার। বউ ঘরে প্রসবের দিন গুনছে। তাছাড়া এর আগেও দুটো খুন সে করেছিল। থানা থেকে তাকে বাঁচিয়ে এনে এখন পুষছে সাহেব আলী। ফলে তাকে চুপ করে যেতে হয়। দিন কয়েক পরে পাওয়া গেল মোন্তাজকে। সে রাজি।